钦定古今图书集成/明伦汇编/氏族典/第398卷 > 李待问
## 钦定古今图书集成/明伦汇编/氏族典/第398卷 > 李待问

按《明外史沈犹龙传》：“犹龙，松江华亭人。南京失守，列
城望风下，犹龙偕里人李待问等守城。待问守东门，
城破被杀。待问，字存我，崇祯末进士，授中书舍人。工
文章，兼精书法。”

===李乘云===按《明外史李乘云传》：“乘云，高阳人。举于乡。崇祯中，授
浮山知县。流贼数万来寇，乘云手发一矢，毙其魁，众
遂遁。屡迁山西佥事。十四年，调河南大梁道，驻禹州。
李自成以十万骑至，执乘云使跪，叱曰：‘我堂堂监司，
肯屈膝于贼’？贼怒，捽而杖之，大骂不绝声，缚诸树，攒
射之。骂不已，断其舌，乱刃交下而死。”